ZAPISNIK
4. sjednice Vijeća Mjesnog odbora Dankovec
održane dana 28.rujna 2021. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
Predsjednik konstatira da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 4.sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 3.sjednice Vijeća Mjesnog odbora Dankovec, održane 10.kolovoza 2021.godine.
Na prijedlog predsjednika, Vijeće jednoglasno prihvaća  dopunu dnevnog reda i utvrđuje

DNEVNI RED

1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2022. - donošenje zaključka
2. Nacrt prijedloga Odluke o izmjenama i dopunama Odluke o nerazvrstanim cestama -davanje mišljenja
3. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja
4. Prijedlog izgradnje nove škole na privatnim parcelama u prijedlogu otkupa - donošenje zaključka
5. Prijedlog izgradnje multifunkcionalnog objekta za potrebe Mjesnog odbora Dankovec i raznih udruga - donošenje zaključka
6. Prijedlog izgradnje nogostupa za potrebe pješačkog prijelaza na raskrižju Čučerske ceste i Slanovečke ceste - donošenje zaključka
7. Prijedlog postavljanja uzdignutih ploha na Slanovečkoj cesti, Čučerskoj cesti i ulici Pršaki - donošenje zaključka
8. Prijedlog sanacije igrališta tekućom smolom - donošenje zaključka
9. Prijedlog označavanja pješačkih prijelaza na Čučerskoj cesti - donošenje zaključka
10. Prijedlog promjene granica Mjesnog odbora Dankovec - donošenje zaključka
11. Prijedlog postavljanja nadstrešnica na autobusnim stajalištima - davanje mišljenja
12. Prijedlog uklanjanja ruševnog objekta u Ivanovićevoj ulici - donošenje zaključka
13. Prijedlog postavljanja vertikalne prometne signalizacije – donošenje zaključka
14. Prijedlog za prometnog ogledala – donošenje zaključka
15. Prijedlog za asfaltiranje Jalševečke ceste – donošenje zaključka;
16. Pitanja, prijedlozi i obavijesti         


Ad 1.  Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava
           Nakon provedene rasprave, Vijeće jednoglasno donosi 
ZAKLJUČAK
          O utvrđivanju prijedloga prioriteta za Plan komunalnih aktivnosti Gradske četvrti Gornja Dubrava u 2022. 

Prilaže se tablica prioriteta za Plan komunalnih aktivnosti te je ista sastavni dio zapisnika.

Ad 2.  Nacrt prijedloga Odluke o izmjenama i dopunama Odluke o nerazvrstanim cestama
           Nakon provedene rasprave, Vijeće jednoglasno donosi 
ZAKLJUČAK
           Daje se pozitivno mišljenje na Nacrt prijedloga Odluke o izmjenama i dopunama Odluke o nerazvrstanim cestama.
           
AD 3.  Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
            Nakon provedene rasprave, Vijeće jednoglasno donosi 
ZAKLJUČAK
            Daje se pozitivno mišljenje Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.

Ad 4.  Prijedlog izgradnje nove škole na privatnim parcelama u prijedlogu otkupa
           Razmatran je prijedlog ravnateljice Osnovne škole Čučerje o izgradnji nove područne škole na području Mjesnog odbora Dankovec s objašnjenjem razloga za izgradnju iste. 
Nakon provedene rasprave Vijeće Mjesnog odbora donosi 

ZAKLJUČAK
           Izgradnja nove područne škole na području Mjesnog odbora Dankovec uvrštena je među prijedloge Vijeća Mjesnog odbora Dankovec za Program građenja komunalne  infrastrukture na području Grada Zagreba u 2022.

Ad 5.  Prijedlog izgradnje multifunkcionalnog objekta za potrebe Mjesnog odbora Dankovec i raznih udruga
            Nakon provedene rasprave, Vijeće donosi 
ZAKLJUČAK
            Izgradnja multifunkcionalnog objekta na području Mjesnog odbora Dankovec, uvrštena je među prijedloge Vijeća Mjesnog odbora Dankovec za Program građenja komunalne  infrastrukture na području Grada Zagreba u 2022.

Ad 6.   Prijedlog izgradnje nogostupa za potrebe pješačkog prijelaza na raskrižju Čučerske ceste i Slanovečke ceste
            Nakon provedene rasprave Vijeće donosi 
ZAKLJUČAK
            Izgradnja nogostupa na raskrižju Čučerske ceste i Slanovečke ceste će biti uvrštena među prijedloge Vijeća Mjesnog odbora Dankovec za donošenje Plana komunalnih aktivnosti Gradske četvrti Gornja Dubrava u 2022.

Ad 7.   Prijedlog postavljanja uzdignutih ploha na Slanovečkoj cesti, Čučerskoj cesti i u ulici Pršaki
              Nakon provedene rasprave Vijeće donosi 
ZAKLJUČAK
I/ Predlaže se određivanje komisijskog očevida uz prisustvo predstavnika nadležnih službi, kako bi isti dali stručno mišljenje o prijedlogu za postavljanje uzdignutih ploha na slijedećim lokacijama:
1. Slanovečka cesta  kod kbr.84
1. Slanovečka cesta kod kbr.116
1. Čučerska cesta kod kbr.185, postavljanje uzdignute plohe sa označenim pješačkim prijelazom (na toj lokaciji je potrebno izmjestiti autobusno stajalište 15-ak metara niže)
1. Ulica Pršaki kod kbr.26 a
1. Premještanje postojećeg uspornika na Čučerskoj cesti kod kbr.111, na lokaciju Čučerska cesta kod kbr.105 i postavljanje uzdignute ploha sa označenim pješačkim prijelazom
1. Premještanje postojećeg uspornika prometa na Čučerskoj cesti kod kbr.227, na lokaciju Čučerska cesta kod kbr.246a i postavljanje uzdignute ploha sa označenim pješačkim prijelazom
1. Uspornik koji je u planu za postavljanje na Čučerskoj cesti kod kbr.140 postaviti na lokaciju Čučerska cesta kod kbr.126 te postavljanje uzdignute plohe sa označenim pješačkim prijelazom

II/ Po obavljenom očevidu, a sukladno dogovoru, biti će pribavljeni anketni listići i suglasnosti građana.

Ad 8.   Prijedlog sanacije igrališta tekućom smolom
             Nakon provedene rasprave, Vijeće donosi
ZAKLJUČAK
            Predlaže se sanacija školskog igrališta na lokaciji Slanovečka kbr.19.
Navedeno se predlaže sanirati tekućom smolom i asfaltiranjem.

Ad 9.     Prijedlog označavanja pješačkih prijelaza na Čučerskoj cesti
              Nakon rasprave, Vijeće donosi
ZAKLJUČAK
	   O prijedlogu označavanja pješačkim prijelaza na Čučerskoj cesti Vijeće će raspravljati na nekoj od idućih sjednica.

Ad 10.    Prijedlog promjene granica MO Dankovec
               Nakon rasprave, Vijeće donosi 
ZAKLJUČAK
I/ Predlaže se promjena granica Mjesnog odbora Dankovec na način da Mjesnom odboru Dankovec pripadnu slijedeće ulice:
Čučerska cesta -  početak kčbr. 2 i 2a (desna strana ulice ), kčbr.11 (lijeva strana ulice) pa sve na dalje do kčbr. 264 odnosno do mosta na Čučerskoj reki
Gumerec- svi kčbr
Pričevlje- svi kčbr
Graduši - kčbr. 1 do kčbr. 15 B (lijeva strana ulice) i kčbr. 2 do kčbr.26
Jalševečka cesta-  od kčbr. 1 kod Čučerske ceste do kčbr 238 kod ulice Lazina
Lazina - svi kčbr
Bukovje- svi kčbr.
Svete Barbare- svi kčbr (od kčbr.2 do kčbr. 126 i od kčbr.1 do kčbr.115) sve do okretišta u Branovcu, odnosno do ulice Trupeljaki
Surepci I – svi kčbr
Surepci II – svi kčbr
Cesari – svi kčbr. do ulice Čepini

II/ Vijeće će se o gore navedenom usuglasiti s mjesnim odborima kojima pripadaju pojedine ulice, nakon čega će donijeti zaključak sa precizno određenim lokacijama za koje traži promjenu granica.

Obrazloženje: Gore navedeno predlaže se kako bi se izbjegle poteškoće tijekom planiranja i izvođenja komunalnih radova na infrastrukturi, u slučaju kad jedna strana ulice pripada jednom, a druga strana ulice drugom mjesnom odboru. 


Ad 11.     Prijedlog postavljanja nadstrešnica na autobusnim stajalištima
                Nakon provedene rasprave, Vijeće donosi
ZAKLJUČAK
               Predlaže se postavljanje nadstrešnica na autobusnim stajalištima i to na slijedećim lokacijama:
· Čučerska c. – ulica Gumerec
· Čučerska c. kod kbr.100 – Ivanovićeva ulica
· Čučerska c. kod kbr. 148 – Slanovečka cesta
· Čučerska c. kod kbr. 200 – ulica Mihovci
· Čučerska c. kod kbr. 246A – Ulica sv. Barbare  

Ad 12.  Prijedlog uklanjanja ruševnog objekta u Ivanovićevoj ulici
                Nakon rasprave, Vijeće donosi 
ZAKLJUČAK
I. Predlaže se gradski objekt na zemljištu oznake k.č.br.12925 k.o. Čučerje Novo  dodijeliti na korištenje Mjesnom odboru Dankovec za potrebe rada i djelovanja Vijeća Mjesnog odbora Dankovec te inih političkih stranaka i udruga tog područja.

II. Predlaže se sanacija postojećeg objekta ili rušenje istoga i gradnja novog objekta.

III. Ovaj zaključak dostavlja se Vijeću Gradske četvrti i Gradskom uredu za upravljanje imovinom Grada na daljnje postupanje.

Ad 13.    Prijedlog postavljanja vertikalne prometne signalizacije
               Nakon rasprave, Vijeće donosi 
                                                ZAKLJUČAK
               Predlaže se postavljanje slijedeće prometne signalizacije:
1. Slanovečka cesta kod kbr.22 i 37 (otprilike) - postavljanje svjetlosnog panela sa prikazom brzine kretanja
2. Križanje ulice Pršaki i Ivanovićeve ulice – zona 30
3. Ivanovićeva ulica i Ivanovićev odvojak – zona 30 i „križanje s cestom s prednošću prolaska“

Ad 14.   Prijedlog za postavljanje prometnog ogledala
              Nakon rasprave, Vijeće donosi 
ZAKLJUČAK
             Predlaže se postavljanje prometnog ogledala na izlazu iz Slanovečke ceste na Čučersku cestu, kod  kbr.148, a radi sigurnijeg uključivanja u promet.

Ad 15. Prijedlog za asfaltiranje Jalševečke ceste
	Nakon provedene rasprave, Vijeće jednoglasno donosi 
ZAKLJUČAK 
	Predlaže se asfaltiranje Jalševečke ceste od kbr. 1 do kbr. 113.

Ad. 16. Pitanja, prijedlozi i obavijesti
Završeno u 21,40 sati          
KLASA:026-02/21-002/1672
URBROJ: 251-06-11-5-21-2
U Zagrebu,28.rujna 2021.godine
Zapisnik sastavio: Dražen Zrinski                                                  Predsjednik Vijeća 
Mjesnog odbora Dankovec           
[bookmark: _GoBack]                                                                                                             Ivica Ivanović
